U Coca-Cola HBC, čvrsto verujemo da je zaštita životne sredine ključni stub našeg dugoročnog uspeha i ugradili smo ovo uverenje u našu korporativnu strategiju i politiku. Težimo stalnom poboljšanju naših ekoloških performansi kako bismo minimizirali naš uticaj na lokalno i globalno okruženje.

Da bismo ispunili naše dugoročne ekološke obaveze, mi:

* Obavljamo svoje poslovanje u skladu sa svim važećim zakonskim zahtevima.
* Primenjujemo standarde kompanije Coca-Cola i industrijske standarde zaštite životne sredine i konstantno razmatramo relevantne potrebe i očekivanja naših zainteresovanih strana i partnera.
* Sertifikujemo sistem upravljanja životnom sredinom interno i eksterno, u skladu sa međunarodno priznatim standardima, kao što je ISO 14001.
* Primenjujemo metodologiju za procenu rizika i prilika, usklađenu sa kontekstom u kojem poslujemo, u cilju postizanja ciljeva sistema upravljanja životnom sredinom i kontinuiranog poboljšavanja naših performansi u oblasti životne sredine.
* Kontinuirano procenjujemo uticaje/rizike i aspekte/prilike na životnu sredinu i uključujemo ekološke ciljeve u našu poslovnu strategiju, što je naglašeno u komunikaciji sa rukovodstvom.
* Obezbeđujemo jasno definisane uloge i odgovornosti, obuke, sisteme komunikacije i prilike za učešće u cilju promovisanja efektivnog angažovanja zaposlenih na svim nivoima organizacije.
* Promovišemo kulturu ekološke izvrsnosti kroz inovacije, deljenje znanja i kontinuirano ocenjivanje i upoređivanje naših ekoloških performansi sa kompanijama koje su najbolje u klasi.
* Aktivno sarađujemo i sklapamo partnerstva sa javnim i privatnim subjektima, uključujući vladu, nevladine organizacije, druge kompanije, dobavljače, akademsku zajednicu, lokalne zajednice, kako bismo unapredili inicijative u oblasti upravljanja životnom sredinom i smanjili svoj uticaj na životnu sredinu.
* Razvijamo internu i eksternu svest o ekološkim inicijativama i uticaju na životnu sredinu.
* Postavljamo godišnje i dugoročne merljive ekološke ciljeve i ciljeve za sve naše poslovne jedinice i na nivou Grupe, kako bi se smanjio uticaj na životnu sredinu.
* Izveštavamo transparentno i redovno, interno i eksterno, komuniciramo o našem performansu u oblasti životne sredine.
* Razumemo našu ulogu u cirkularnoj ekonomiji i radimo na minimiziranju otpada u okviru inicijative „Svet bez otpada“ Coca-Cola sistema.
* Promovišemo održivu ambalažu smanjenjem težine, uklanjanjem i zamenom materijala za pakovanje, reciklažom ambalaže, korišćenjem recikliranih materijala, povećanjem udela proizvoda bez pakovanja i proizvoda u povratnom pakovanju (pogledajte našu Politiku upravljanja ambalažnim otpadom).
* Identifikujemo i primenjujemo prilike za efikasno korišćenje resursa, sprečavanje zagađenja i smanjenje emisija (pogledajte našu Politiku o klimatskim promenama i NetZeroBy40 cilj).
* Posvećeni smo očuvanju slivova štednjom vode, tretmanom otpadnih voda i primenom standarda upravljanja vodnim resursima (pogledajte našu Politiku upravljanja vodnim resursima).

Ova politika se primenjuje na Coca-Cola HBC:

* Proizvodne operacije i sve poslovne objekte
* Proizvode i usluge
* Distribuciju i logistiku
* Due-diligence u oblasti životne sredine u svakom koraku lanca snabdevanja uključujući spajanja i akvizicije, prodaje i ulaganja
* Upravljanje otpadom
* Dobavljače, pružaoce usluga i spoljne izvođače radova
* Ostale ključne poslovne partnere (uključujući uslužne punionice, joint venture, itd.).

Kao generalni direktor kompanije, obavezujem se da ću poštovati sadržaj Politike zaštite životne sredine, koja je u vlasništvu i koju podržava Odbor za društvenu odgovornost Upravnog odbora. Odgovornost za uspešnu implementaciju ove politike I povezanih programa pripada svakom zaposlenom u Coca-Cola Hellenic na svakom nivou i funkciji u organizaciji.

Belgrade, februar 2024.

Svetoslav Atanasov

General Manager